stanford-oval/wikipedia huggingface dataset:
Australian avoin tennisturnaus 2012

Vuoden 2012 Australian avoin tennisturnaus pelattiin 16.–29. tammikuuta 2012 Melbournessa. Se oli kaikkiaan 100:s Australian avoin tennisturnaus ja vuoden ensimmäinen Grand Slam -turnaus.
Kaksinpelien puolustavat mestarit olivat miehissä Serbian Novak Đoković ja naisissa Belgian Kim Clijsters. Nelinpelien puolustavat mestarit olivat miehissä Yhdysvaltojen Bob ja Mike Bryan ja naisissa Argentiinan Gisela Dulko ja Italian Flavia Pennetta. Sekanelinpelin puolustava mestaripari oli Slovenian Katarina Srebotnik ja Kanadan Daniel Nestor.
Miesten kaksinpeliturnauksen voitti kolmannen kerran urallaan Novak Đoković. Naisten kaksinpelimestari oli Valko-Venäjän Viktoria Azarenka, jolle Grand Slam -mestaruus oli ensimmäinen.
Poisjäännit

Miehistä turnauksen jättivät väliin mononukleoosista kärsivä Robin Söderling, polvivammasta toipuva Marin Čilić ja James Blake.
Aiheesta muualla

Viralliset sivut (englanniksi)
Askel sydämeen

| Askel sydämeen Esko Rahkonen |
| --- | --- | --- |

Askel sydämeen
Studioalbumin tiedot
 Julkaistu: 1978
 Formaatti: LP
 Kesto: 36.23
 Levy-yhtiö: Satsanga
Esko Rahkosen muut julkaisut
| Paljon sanomatta jää 1977 | Askel sydämeen 1978 | Parhaat 1978 |
Askel sydämeen on suomalaisen Esko Rahkosen studioalbumi vuodelta 1978.
Kappaleet

Askel sydämeen – 2.24
Sait sydämeni itkemään – 3.11
En sulle löydä vertaa – 2.46
Kaunein aika – 3.30
Mistä onnen voi löytää – 2.31
Sydän rakastaa – 3.52
Anna anteeksi rakas – 2.35
Kihlajaisvalssi – 2.58
Yritän ymmärtää – 2.21
Se on ystävyyttä – 3.40
Onnea etsien – 3.08
Kesätuulen laulu – 3.23
Askel sydämeen (cbs)

| Askel sydämeen Esko Rahkonen |
| --- | --- | --- |

Askel sydämeen
Studioalbumin tiedot
 Julkaistu: 1980
 Formaatti: LP
 Levy-yhtiö: CBS
Esko Rahkosen muut julkaisut
| Tangokavaljeeri  | Askel sydämeen 1980 | Rakkauden polkuja 1980 |
Askel sydämeen on suomalaisen Esko Rahkosen studioalbumi vuodelta 1980.
Kappaleet

Anna anteeksi rakas
Askel sydämeen
En sulle löydä vertaa
Kaunein aika
Kesätuulen laulu
Kihlajaisvalssi
Mistä onnen voi löytää
Onnea etsie
Sait sydämeni itkemään
Se on ystävyyttä
Sydän rakastaa
Yritän ymmärtää
Ciro Ferrara

| 0 | 1 | 2 |
| --- | --- | --- |

Henkilötiedot
Syntymäaika: 11. helmikuuta 1967 (ikä 57)
Syntymäpaikka: Napoli, Italia
Pelipaikka: Puolustaja
Pituus: 180 senttimetriä
Junioriseurat
1980–1984:  SSC Napoli
Seurat
| Vuodet | Seura | O (M) |
| 1984–1994 1994–2005 |  SSC Napoli  Juventus FC | 247 (12) 253 (15) |
Maajoukkue
| 1987–2000 |  Italia | 49 (0) |
Valmennusura
2009–2010 2010–2012 2012 2016–2017:  Juventus FC  Italian U21-maajoukkue  UC Sampdoria  Wuhan Zall
 Seurajoukkueuran tilastot kattavat vain kansalliset sarjat.
Ciro Ferrara (s. 11. helmikuuta 1967) on italialainen jalkapallovalmentaja ja entinen puolustaja.
Ura pelaajana

Ferrara edusti urallaan seuratasolla Napolia ja Juventusta. Hän saavutti Napolin riveissä muun muassa kaksi Italian mestaruutta, Italian Cupin voiton ja UEFA Cupin voiton sekä Juventuksen riveissä muun muassa viisi Italian mestaruutta, Italian Cupin voiton, Mestarien liigan voiton ja Intercontinental Cupin voiton.
Ferrara pelasi Italian maajoukkueessa 49 maaottelua vuosina 1987–2000. Hän kuului Italian joukkueeseen vuoden 1988 EM-kisoissa, vuoden 1990 MM-kotikisoissa ja vuoden 2000 EM-kisoissa.
Ura valmentajana

Ferrara oli mukana Italian valmennusryhmässä vuoden 2006 MM-kisoissa. Kisojen jälkeen hän siirtyi Juventuksen nuorisoakatemian valmennustehtäviin. Elokuussa 2008 hän suoritti FIFA Pro-valmentajantutkinnon.
Toukokuussa 2009 Ferrara sai ensimmäisen pestinsä päävalmentajana, kun Juventus palkkasi hänet erotetun Claudio Ranierin seuraajaksi. Ferraran tehtävänä oli turvata Juventuksen kolmas sija Serie A:ssa.  Hän onnistui tässä ja nosti Juventuksen myös Milanin ohi toiseksi. Ferrara palkittiin kauden jälkeen kahden vuoden jatkosopimuksella.
Kausi 2009–2010 sujui Ferraran johtamalta Juventukselta takkuillen. Putoaminen Mestarien liigasta jo lohkovaiheessa ja kehnot otteet myös Serie A:ssa ovat johtaneet huhuihin Ferraran potkuista. Tammikuussa 2010 seurajohto päätti AC Milanille kärsityn 0–3-tappion jälkeisessä kriisikokouksessaan, että Ferrara saa vielä yhden mahdollisuuden, kun joukkue kohtaa Coppa Italiassa SSC Napolin. Tappio ottelusta tietäisi potkuja. Lopulta Ferraran kohtaloksi koitui putoaminen cupin puolivälierissä FC Internazionale Milanoa vastaan ja hänen sai potkut 28. tammikuuta.
Lokakuussa 2010 Ferrarasta tuli Italian U21-maajoukkueen uusi päävalmentaja. Hänen apuvalmentajanaan aloitti entinen seurakaveri Angelo Peruzzi.  Ferrara jätti juniorimaajoukkueen heinäkuun alussa 2012 ja siirtyi kolmivuotisella sopimuksella Serie A:han palanneen UC Sampdorian päävalmentajaksi.  Sarjanousija voitti Ferraran alaisuudessa syyskauden 17 ottelustaan viisi, esimerkiksi Genovan derbyn Genoa CFC:tä vastaan. Kolmen ottelun voitoton putki johti joulukuun puolivälissä 2012 potkuihin. Sampdoria oli tuolloin Serie A:ssa sijalla 14.
Kesällä 2016 Ferraran valmennusura jatkui Kiinan toiseksi korkeimalla sarjatasolla Wuhan Zallin päävalmentajana. Hän sai potkut tehtävistään maaliskuussa 2017.
Axel von Kothen (säveltäjä)

Axel von Kothen
Carl Axel von Kothen (15. elokuuta 1871 Hamina – 7. heinäkuuta 1927 Tammisaari) oli suomalainen laulaja, laulunopettaja ja säveltäjä.
Henkilöhistoria

Von Kothenin vanhemmat olivat kenraalimajuri Mauritz Ferdinand von Kothen ja Valborg Forsblom. Hänen ensimmäinen puolisonsa 1898–1910 oli Anna Sofia Eugenia Danielsson, toinen 1911–1916 Katarina Vilhelmina Mjahkin ja kolmas vuodesta 1916 Valborg Antonia Hellström. Hän tuli ylioppilaaksi 1894, opiskeli Helsingin musiikkiopistossa laulua Abraham Ojanperän ja sävellystä Martin Wegeliuksen johdolla ja harjoitti musiikkiopintoja sen jälkeen useaan otteeseen Euroopassa Roomassa, Pietarissa, Wienissä, Dresdenissä, Pariisissa ja Münchenissä. Von Kothen toimi yksityisenä laulunopettajana 1901–1924 ja Helsingin musiikkiopiston laulunopettajana 1908–1924. Hän oli myös Finsk Musikrevy -lehden perustaja ja päätoimittaja 1905–1906, Nya Pressen -lehden musiikkikriitikko 1908 ja Die Musik -lehden avustaja 1910–1914. Taiteilijaeläke von Kothenille myönnettiin vuonna 1920.
Taiteellinen tuotanto

Von Kothen sävelsi yksin- ja kuorolauluja, piano- ja orkesteriteoksia kuten muun muassa sinfonian, sekä kantaatteja. Hän konsertoi laulajana kotimaassa, Pietarissa, Berliinissä ja Pariisissa. Von Kothen sävelsi vuonna 1919 Suomen armeijan kilpailua varten rukousmusiikin Bevare Gud vårt fosterland, joka lunastettiin Suomen puolustusvoimien omaisuudeksi ja jota käytetään edelleen armeijan hartaustilaisuuksissa ja kenttähartauksissa. Kappale on tunnettu nimellä "Kothenin hymni". Sota-ajan radioidut sotilasiltahartaudet tekivät sen laajemminkin tunnetuksi. Nykyään se on myös sävelmänä Suomen evankelis-luterilaisen kirkon virsikirjan virressä nro 551, "Sinua, Kristus, kiitämme".
Taiteellinen tuotanto > Sävellyksiä

Von Kothenin sävellyksiä ovat muun muassa seuraavat:
sinfonia A-duuri, 1906
sinfonia e-molli (I osa), 1908
orkesterisarja näytelmään Kristina Vasa op. 16
hymni
useita kantaatteja
yli 100 yksin- ja kuorolaulua, osin orkesterin säestyksellä
noin 20 pianosävellystä, kuten surumarssi Patria, op. 1, 1900.
Arlington Renegades

| Arlington Renegades |
| --- | --- |

Seura
Perustettu:  2018
Kotikenttä:  Choctaw Stadium
Kaupunki:   Arlington, Texas
Miesten sarjataso:  XFL (Eteläinen divisioona)
Värit:  Musta, vaaleansininen, punainen               
Omistaja:  Alpha Acquico, LLC (RedBird Capital, Dwayne Johnson, Dany Garcia)
Miesten päävalmentaja:  Bob Stoops
Mitalit
Infobox OKNimi-testi OK: 
Arlington Renegades (aiemmin nimeltään Dallas Renegades) on ammattilaistason amerikkalaisen jalkapallon joukkue Dallasin metropolialueelta. Joukkue pelaa XFL-liigassa osana Läntistä divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Renegadesin kotikenttä on 48 114 katsojan Choctaw Stadium.
Ensimmäisellä kaudellaan 2020 Renegades ehti pelata viisi ottelua, joista se voitti kaksi ja hävisi kolme. Maaliskuussa XFL-kausi päättyi ennenaikaisesti COVID-19-pandemian vuoksi.
Logot

Aiempi tunnus
Kausittaiset tilastot

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Kausi | O | V | H | T+ | T− | P+ | P− |  Divisioona/sijoitus | Pudotuspelit |
| 2020 | 5 | 2 | 3 | 9 | 12 | 90 | 102 | Läntinen, jaettu toinen sija | ei pelattu |
| --- | --- |
 O = ottelut  V = voitot  H = häviöt :  T+ = touchdowneja tehty  T− = touchdowneja vastustajalle  P+ = pisteitä tehty  P− pisteitä vastustajalle
Aiheesta muualla

Joukkueen kotisivut
Bruno Junqueira

| Bruno Junqueira |
| --- | --- |
 Bruno Junqueira vuonna 2009.
Henkilötiedot
Syntynyt: 4. marraskuuta 1976 (ikä 47) Belo Horizonte
Kansalaisuus:   Brasilia
Moottoriurheilija
IndyCar Series
Esikoiskausi:  2001
Nykyinen talli:  FAZZT Race Team
Kilpailuja:  23
Voittoja:  0
Paalupaikkoja:  1
Nopeimpia kierroksia:  0
Paras sijoitus:  20.
Aiheesta muualla
www.brunojunqueira.com
Bruno Junqueira (s. 4. marraskuuta 1976) on brasilialainen moottoriurheilija, joka on kilpaillut IndyCar Seriesissä. Uransa alkuvaiheilla hän loisti Formula Three Sudamericana-sarjassa, jonka ansiosta hän pääsi Formula 3000-sarjaan. Hän myös testasi Williamsin F1-autoa ja oli vahvasti kiinni tallin toisessa kuljettajan paikassa kaudelle 2000, kunnes nuori Jenson Button sai sen. Tämän jälkeen hän siirtyi ajamaan Yhdysvaltoihin, jossa hän sijoittui muun muassa ChampCar World Seriesissä toiseksi kausilla 2002, 2003, 2004. Junqueira on ajanut FAZZT Race Teamin riveissä IndyCar Seriesissä.
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Draco Engineering | OSC Kesk. | SMR 16 | ESP 16 | GBR 9 | MON Kesk. | PAU Kesk. | AUT 6 | GER 5 | HUN Kesk. | BEL Kesk. | ITA 18 | LUX Kesk. | 3 | 18. |
| 1999 | Petrobras Junior Team | SMR Kesk. | MON 6 | ESP 4 | FRA Kesk. | GBR 2 | AUT DNQ | GER 1 | HUN 15 | BEL Kesk. | EUR 16 |  |  | 20 | 5. |
| 2000 | Petrobras Junior Team | SMR 2 | GBR 5 | ESP 1 | EUR 1 | MON 1 | FRA 13 | AUT 7 | GER Kesk. | HUN 1 | BEL 9 |  |  | 48 | 1. |
A1 Grand Prix -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Brasilia | NEDSPR   | NEDFEA   | CZESPR   | CZEFEA   | BEISPR   | BEIFEA   | MALSPR   | MALFEA   | INDSPR   | INDFEA   | NZLSPR   | NZLFEA   | AUSSPR   | AUSFEA   | RSASPR 17 | RSAFEA 7 | MEXSPR Kesk. | MEXFEA 13 | SHASPR   | SHAFEA   | GBRSPR 12 | GBRFEA Kesk. | 9 | 18. |
| 2007–2008 | Brasilia | NEDSPR   | NEDFEA   | CZESPR   | CZEFEA   | MALSPR   | MALFEA   | ZHUSPR   | ZHUFEA   | NZLSPR   | NZLFEA   | AUSSPR   | AUSFEA   | RSASPR Kesk. | RSAFEA 9 | MEXSPR 10 | MEXFEA 8 | SHASPR   | SHAFEA   | GBRSPR   | GBRFEA   |  |  | 44 | 11. |
Käännös suomeksi
B4.Da.$$

| B4> Da.$$ Joey Badass |
| --- | --- | --- |

Studioalbumin tiedot
 Julkaistu: 20. tammikuuta 2015
 Tuottaja(t): Joey Badass (vastaava), Jonny Shipes (vastaava), ASTR, Basquiat, Chuck Strangers, DJ Premier, Freddie Joachim, Hit-Boy, J Dilla, Kirk Knight, Lee Bannon, The Roots, Samiyam, Statik Selektah
 Tyylilaji: Hip hop
 Kesto: 53.26
 Levy-yhtiö: Pro Era, Cinematic, Relentless, RED
Joey Badassin muut julkaisut
| Summer Knights 2013 | B4.Da.$$ 2015 | All-Amerikkkan Badass 2017 |
Singlet albumilta B4.Da.$$
 ”Big Dusty” Julkaistu: 8. elokuuta 2014  ”Christ Conscious” Julkaistu: 30. syyskuuta 2014  ”No. 99” Julkaistu: 9. joulukuuta 2014  ”Curry Chicken” Julkaistu: 23. joulukuuta 2014  ”On & On” Julkaistu: 30. joulukuuta 2014  ”Teach Me” Julkaistu: 7. tammikuuta 2015  ”Like Me” Julkaistu: 11. helmikuuta 2015  ”Paper Trails” Julkaistu: 16. kesäkuuta 2015
B4.Da.$$ (lausutaan ”before da money”, suom. ennen rahaa) on yhdysvaltalaisen rap-artisti Joey Badassin debyyttistudioalbumi. Albumi julkaistiin 20. tammikuuta 2015, Joey Badassin syntymäpäivänä, ja se sai positiivisen vastaanoton kriitikoilta.
Albumi debytoi viidennellä sijalla Yhdysvaltain Billboard 200 -listalla.
Kappaleet

Save the Children – 3:35
Greenbax (Introlude) – 0:48
Paper Trails – 3:14
Piece of Mind – 3:38
Big Dusty – 4:53
Hazeus View – 3:39
Like Me (feat. BJ the Chicago Kid) – 4:28
Belly of the Beast (feat. Chronixx) – 3:56
No. 99 – 2:46
Christ Conscious – 2:53
On & On (feat. Dyemond Lewis & Maverick Sabre) – 4:40
Escape 120 (feat. Raury) – 4:47
Black Beetles – 3:50
O.C.B. – 3:43
Curry Chicken – 3:33
Run Up On Ya (feat. Action Bronson & Elle Varner) – 4:08 (bonuskappale)
Teach Me (feat. Kiesza) – 4:18 (bonuskappale)
Campione d’Italia

| Campione d’Italia |
| --- | --- |
 Näkymä Luganojärveltä kuvattuna.
 lippu:  vaakuna
 Campione d’Italian sijainti (punaisella) Comon maakunnassa.
 Campione d’Italia
 Koordinaatit: 45°58′15″N, 8°58′15″E 
Valtio:   Italia
Alue:  Lombardia
Maakunta:  Como
Hallinto:  
 – Asutustyyppi:  Kunta
 – Pormestari:  Maria Paola Rita Mangili
Pinta-ala:  
 – Kokonaispinta-ala:  2,68 km²
Korkeus:  271–589 m
Väkiluku (31.12.2015):  1 995
 – Väestötiheys:  744 as./km²
Aikavyöhyke:  UTC+1
 – Kesäaika:  UTC+2
Postinumero:  I-22060 CH-6911
Suuntanumero(t):  +4191
 
 www.comune.campione-d-italia.co.it 
Infobox OKVirheellinen NIMI-arvo: 
Campione d’Italia on kunta Italiassa Luganojärven rannalla. Kunta on Italian eksklaavi Sveitsissä, koska se on joka puolelta sveitsiläisen Ticinon kantonin ympäröimä. Campione d’Italia on osa Lombardian alueeseen kuuluvaa Comon maakuntaa. Kunnassa on vakituisia asukkaita  noin 2 000.
Kunnalla oli aiemmin erityinen asema osana Sveitsin tullialuetta, mutta vuoden 2020 alussa se siirrettiin Euroopan unionin tullialueeseen.
Maantiede

Campione d’Italian kunnan pinta-ala on 2,68 km². Alue kuuluu Italiaan, mutta sitä ympäröi joka puolelta Sveitsi. Matkaa Sveitsin puolella sijaitsevaan Luganoon on yhdeksän kilometriä ja Chiassoon 20 kilometriä. Kunta sijaitsee Luganojärven itärannalla, vastapäätä Luganon kaupunkia. Italian puolella lähin suurempi keskus on Como.
Historia

Campione d’Italian historia alkaa Rooman valtakunnan kaudelta, jolloin sen nimi oli yksinkertaisesti Campione. Campione d’Italian suojeluspyhimys on nimeltään San Zenone. Paikkakunnan erikoinen asema Italian osana Sveitsin sisällä on myöhempää perua. Alueen omisti aikoinaan aatelinen, jonka kuoltua maat peri Milanon arkkipiispa. Kirkon omistamana alueena paikkakuntaa ei liitetty Sveitsiin, joka sai huomattavia alueita Campionen ympäriltä 1700-luvun lopussa. Italian yhdistyessä paikkakunnasta tuli kuitenkin osa Italiaa.
Kaupungin sittemmin huomattava työnantaja kasino, Casinò di Campione, avattiin ensimmäisen maailmansodan jälkeen. Kasino toimi aluksi vain muutaman vuoden, mutta Italian diktaattori Benito Mussolini avasi sen uudelleen 1930-luvulla. Mussolini antoi kaupungille myös sen nykyisen nimen Campione d’Italia tähdentääkseen Italian aseman enklaavissa selväksi. Kasinon perustamisen taustalla oli sen asiakkaiksi houkuteltavien diplomaattien vakoilu. Huomattava tapaus oli Mussolinin Sveitsiin paenneen kilpailijan Cesare Rossin pidätys tämän erehdyttyä ajamaan Campioneen. Myös Yhdysvaltain tiedustelupalvelua CIA:ta edeltänyt OSS aloitti puolestaan toiminnan kaupungissa Italian fasistien vakoilemiseksi.
Kasino jatkoi toimintaansa toisen maailmansodan jälkeen, ja sen toiminta johti paikkakunnan taloudelliseen nousukauteen. Kasinoon tehtiin suuria investointeja vuonna 2007. Seuraavana vuonna iski kuitenkin maailmanlaajuinen  finanssikriisi. Kasino ei menestynyt uudessa tornitalossaan, ja se ajautui vararikkoon heinäkuussa 2018.
Talous

Campione d’Italian asukkaat työskentelivät pitkään Sveitsin tullialueella ja käyttivät Sveitsin frangeja maksuvälineenään. Kaupungin suurin työnantaja oli pitkään kasino Casino d’Campione, joka työllisti lähes 500 henkilöä ja veti matkailijoita Sveitsin Luganosta. Kasinon konkurssi ja alueen siirtyminen vuoden 2020 alussa Sveitsin tullialueelta Italian tullialueelle aiheutti huomattavaa taloudellista vahinkoa campionelaisille. Paikalliset kutsuivat siirtymistä Italian eli Euroopan unionin tullialueeseen nimellä ”Brexit al contrario”. Arvonlisäverotuksen osalta alue jäi edelleen Sveitsin alueeseen, valmisteverotuksen kannalta ei.
Talous > Liikenne

Campione d’Italiaan on säännöllinen linja-autoyhteys Luganosta.
Aiheesta muualla

Kuvia tai muita tiedostoja aiheesta Campione d’Italia Wikimedia Commonsissa
Kunnan kotisivut (italiaksi)
Comon maakunta
Albavilla | Albese con Cassano | Albiolo | Alserio | Alta Valle Intelvi | Alzate Brianza | Anzano del Parco | Appiano Gentile | Argegno | Arosio | Asso | Barni | Bellagio | Bene Lario | Beregazzo con Figliaro | Binago | Bizzarone | Blessagno | Blevio | Bregnano | Brenna | Brienno | Brunate | Bulgarograsso | Cabiate | Cadorago | Caglio | Cagno | Campione d’Italia | Cantù | Canzo | Capiago Intimiano | Carate Urio | Carbonate | Carimate | Carlazzo | Carugo | Casasco d’Intelvi | Caslino d’Erba | Casnate con Bernate | Cassina Rizzardi | Castelmarte | Castelnuovo Bozzente | Castiglione d’Intelvi | Cavargna | Cerano d’Intelvi | Cermenate | Cernobbio | Cirimido | Claino con Osteno | Colonno | Colverde | Como | Corrido | Cremia | Cucciago | Cusino | Dizzasco | Domaso | Dongo | Dosso del Liro | Erba | Eupilio | Faggeto Lario | Faloppio | Fenegrò | Figino Serenza | Fino Mornasco | Garzeno | Gera Lario | Grandate | Grandola ed Uniti | Gravedona ed Uniti | Griante | Guanzate | Inverigo | Laglio | Laino | Lambrugo | Lasnigo | Lezzeno | Limido Comasco | Lipomo | Livo | Locate Varesino | Lomazzo | Longone al Segrino | Luisago | Lurago Marinone | Lurago d’Erba | Lurate Caccivio | Magreglio | Mariano Comense | Maslianico | Menaggio | Merone | Moltrasio | Monguzzo | Montano Lucino | Montemezzo | Montorfano | Mozzate | Musso | Nesso | Novedrate | Olgiate Comasco | Oltrona di San Mamette | Orsenigo | Peglio | Pianello del Lario | Pigra | Plesio | Pognana Lario | Ponna | Ponte Lambro | Porlezza | Proserpio | Pusiano | Rezzago | Rodero | Ronago | Rovellasca | Rovello Porro | Sala Comacina | San Bartolomeo Val Cavargna | San Fedele Intelvi | San Fermo della Battaglia | San Nazzaro Val Cavargna | San Siro | Schignano | Senna Comasco | Solbiate | Sorico | Sormano | Stazzona | Tavernerio | Torno | Tremezzina | Trezzone | Turate | Uggiate-Trevano | Val Rezzo | Valbrona | Valmorea | Valsolda | Veleso | Veniano | Vercana | Vertemate con Minoprio | Villa Guardia | Zelbio
Luganojärven kartta rajoineen.
Näkymä Luganojärvelle Campione d'Italiasta.
Kasino Casinò di Campione.
Atilla Şereftuğ

Atilla Şereftuğ on sveitsiläis-turkkilainen lauluntekijä. Hän on tehnyt lauluja muun muassa Celine Dionille, jota hän pyysi edustamaan Sveitsiä vuoden 1988 Euroviisuissa. Şereftuğin säveltämä ja kilpailussa johtama laulu Ne partez pas sans moi toi Sveitsille voiton. Lisäksi Şereftuğ oli kapellimestarina vuonna 1986, jolloin hän sävelsi Daniela Simonsin laulun Pas pour moi.
Şereftuğ on ollut jäsenenä Gruppe Dorados -yhtyeessä ja soittanut Roland Baker Bandissa Saksassa. Şereftuğ on työskennellyt yhdessä laulaja Daniela Simmonsin kanssa duona ainakin nimellä Les Vogues.
Aiheesta muualla

Şereftuğ & Simmons (Arkistoitu – Internet Archive) (saksaksi)
voittoesitysten kapellimestarit
| --- | --- |
1950-luku:   Fernando Paggi  Dolf van der Linden  Franck Pourcel  Dolf van der Linden 
1960-luku:   Franck Pourcel  Léo Chauliac  Franck Pourcel  Kai Mortensen  Gianfranco Monaldi  Alain Goraguer  Hans Hammerschmid  Kenny Woodman  Rafael de Ibarbia Serra  Franck Pourcel  Frans de Kok  Johnny Harris  Augusto Algueró 
1970-luku:   Dolf van der Linden  Jean-Claude Petit  Klaus Munro  Pierre Cao  Sven-Olof Walldoff  Harry van Hoof  Alyn Ainsworth  Raymond Donnez  Nurit Hirsh  Kobi Oshrat 
1980-luku:   Noel Kelehan  John Coleman  Norbert Daum  Michel Bernholc  Curt-Eric Holmquist  Terje Fjærn  Jo Carlier  Noel Kelehan  Atilla Şereftuğ  Nikica Kalogjera 
1990-luku:   Gianni Madonini  Anders Berglund  Noel Kelehan  Noel Kelehan  esitettiin ilman orkesterisäestystä  Geir Langslet  Noel Kelehan  Don Airey  esitettiin ilman orkesterisäestystä  (orkestereiden käyttö lopetettiin vuonna 1999)
Aspremont

Aspremont voi viitata seuraaviin asioihin:
Aspremont, ranskalainen kunta Alpes-Maritimesin departementissa.
Aspremont, ranskalainen kunta Hautes-Alpesin departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aspremont”, voi hakea sivunnimihaulla, laajalla sivunnimihaulla tai tekstihaulla.
Cornelius Colbert

Cornelius Colbert
Cornelius Colbert (1888 – 8. toukokuuta 1916) oli irlantilainen Fianna Éireannin kapinallinen ja pioneeri. Hän syntyi Atheassa, Limerickin kreivikunnassa, mutta muutti pian perheensä kanssa Dubliniin. Vuonna 1913 hänestä tuli Irlannin vapaaehtoisjoukkojen (Irish Volunteers) jäsen, ehkäpä jopa nuorin tilapäiskomiteassa. Conn liittyi myös IRB:hen. Patrick Pearse pyysi häntä tämän jälkeen St. Enda'siin harjoittelijaksi.
Vuonna 1916 Colbert otti osaa pääsiäiskapinaan. F-komppanian kapteenina neljännessä pataljoonassa komentaja Eamonn Ceanntin alaisuudessa Colbert oli vastuussa Watkinsin panimon puolustamisesta. Kun aluetta laajennettiin Colbertin komppania otti vastuun Jamesonin panimosta josta hänestä tuli komentaja. Pääsiäiskapinan romahdettua Colbert antautui muiden kapinallisten kansa, tämä tuomittiin kuolemaan ja teloitettiin ampumalla 8. toukokuuta.
Colbert oli syvästi uskonnollinen katolinen ja vastusti polttamista, juomista ja kiroilua kuten myös tanssimista paastoaikana. Colbertin mukaan nimetty Colbertin rautatieasema sijaitsee Limerickissä.
Aiheesta muualla

Cornelius Colbert's Gravesite
Clifford Gray

| Mitalit | Mitalit | Mitalit |  |
| --- | --- | --- | --- |
|  Clifford Gray vuonna 1923. |  Clifford Gray vuonna 1923. |  Clifford Gray vuonna 1923. |  |
Maa:   Yhdysvallat
Miesten rattikelkkailu
|  Olympialaiset  |  Olympialaiset  |  Olympialaiset  |  |
|  Kultaa | Sankt Moritz 1928 | viiden miehen kelkat |  |
|  Kultaa | Lake Placid 1932 | neljän miehen kelkat |  |
| MM-kilpailut  | MM-kilpailut  | MM-kilpailut  |  |
|  Pronssia | Cortina d’Ampezzo 1937 | neljän miehen kelkat |  |
Clifford Barton "Cliff" Gray (29. tammikuuta 1892 Chicago, Illinois – 9. marraskuuta 1969 San Diegon piirikunta, Kalifornia) oli yhdysvaltalainen rattikelkkailija ja kaksinkertainen olympiavoittaja.
Gray lomaili Sankt Moritzissa vuonna 1928, kun hänet valittiin Yhdysvaltain viiden miehen kelkkojen miehistöön paikkakunnalla järjestettyihin talviolympialaisiin. Miehistö saavutti olympiakultaa, ja seuraavissa, Lake Placidin olympialaisissa, Gray sai toisen olympiakultansa neljän miehen kelkkojen miehistössä. Vuoden 1937 MM-kilpailuissa Gray voitti neljän miehen kelkkojen miehistössä ensimmäisen Euroopan ulkopuolelle menneen MM-mitalin, pronssin. Gray osallistui myös ensimmäiseen maailmansotaan.